title: 2012 m. birželio 19 d. Komisijos įgyvendinimo reglamentas (ES) Nr. 522/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.6.2012

               LT

               Europos Sąjungos oficialusis leidinys

               L 159/31

         KOMISIJOS ĮGYVENDINIMO REGLAMENTAS (ES) Nr. 522/2012
   2012 m. birželio 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 19 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  45,6

                  TR

                  62,0

                  ZZ

                  53,8

                  0707 00 05

                  MK

                  19,0

                  TR

                  114,6

                  ZZ

                  66,8

                  0709 93 10

                  TR

                  97,6

                  ZZ

                  97,6

                  0805 50 10

                  AR

                  74,2

                  TR

                  91,2

                  UY

                  109,5

                  ZA

                  101,4

                  ZZ

                  94,1

                  0808 10 80

                  AR

                  111,9

                  BR

                  85,2

                  CH

                  68,9

                  CL

                  100,8

                  NZ

                  129,5

                  US

                  169,9

                  UY

                  61,2

                  ZA

                  106,8

                  ZZ

                  104,3

                  0809 10 00

                  IL

                  705,0

                  TR

                  227,5

                  ZZ

                  466,3

                  0809 29 00

                  TR

                  413,0

                  ZZ

                  413,0

                  0809 40 05

                  ZA

                  249,8

                  ZZ

                  249,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. gruodžio 21 d. Komisijos įgyvendinimo reglamentas (ES) Nr. 1373/2011, kuriuo ICES 27 ir 28.2 pakvadračiuose panaikinami tam tikri 2012 m. žvejybos pastangų apribojimai pagal Tarybos reglamentą (EB) Nr. 1098/2007, nustatantį Baltijos jūros menkių išteklių ir jų žvejybos būdų daugiametį planą

text:
22.12.2011

               LT

               Europos Sąjungos oficialusis leidinys

               L 341/47

         KOMISIJOS ĮGYVENDINIMO REGLAMENTAS (ES) Nr. 1373/2011
   2011 m. gruodžio 21 d.
   kuriuo ICES 27 ir 28.2 pakvadračiuose panaikinami tam tikri 2012 m. žvejybos pastangų apribojimai pagal Tarybos reglamentą (EB) Nr. 1098/2007, nustatantį Baltijos jūros menkių išteklių ir jų žvejybos būdų daugiametį planą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. rugsėjo 18 d. Tarybos reglamentą (EB) Nr. 1098/2007, nustatantį Baltijos jūros menkių išteklių ir jų žvejybos būdų daugiametį planą bei iš dalies keičiantį Reglamentą (EEB) Nr. 2847/93 ir panaikinantį Reglamentą (EB) Nr. 779/97 (1), ypač į jo 29 straipsnio 2 dalį,
   kadangi:

               (1)

               Tarybos reglamente (EB) Nr. 1098/2007 išdėstytos Baltijos jūros atlantinių menkių išteklių žvejybos pastangų apribojimų nustatymo nuostatos;

               (2)

               remiantis Reglamentu (EB) Nr. 1098/2007, 2011 m. lapkričio 30 d. Tarybos reglamento (ES) Nr. 1256/2011, kuriuo nustatomos 2012 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir kuriuo iš dalies keičiamas Reglamentas (ES) Nr. 1124/2010 (2), II priede nustatyti žvejybos pastangų apribojimai Baltijos jūroje 2012 m;

               (3)

               pagal Reglamento (EB) Nr. 1098/2007 29 straipsnio 2 dalį Komisija gali panaikinti tam tikrus žvejybos pastangų apribojimus 27 ir 28.2 pakvadračiuose, jei per paskutinį ataskaitinį laikotarpį sužvejotų atlantinių menkių kiekis buvo mažesnis nei nustatytas ribinis kiekis;

               (4)

               atsižvelgiant į valstybių narių pateiktas ataskaitas ir remiantis Žuvininkystės mokslo, technikos ir ekonomikos komiteto rekomendacijomis, 27 ir 28.2 pakvadračiuose 2012 m. tų žvejybos pastangų apribojimų reikėtų netaikyti;

               (5)

               Reglamentas (ES) Nr. 1256/2011 taikomas nuo 2012 m. sausio 1 d. Kad būtų užtikrintas suderinamumas su tuo reglamentu, šį reglamentą taip pat reikėtų taikyti nuo 2012 m. sausio 1 d.;

               (6)

               šiame reglamente nustatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1098/2007 8 straipsnio 1 dalies b punkto, 3, 4 ir 5 dalių nuostatos ICES 27 ir 28.2 pakvadračiams 2012 m. netaikomi.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 21 d.

            Komisijos vardu

            Pirmininkas

         José Manuel BARROSO

      (1)  OL L 248, 2007 9 22, p. 1.

      (2)  OL L 320, 2011 12 3, p. 3.


title: 2017 m. sausio 5 d. Komisijos įgyvendinimo reglamentas (ES) 2017/6 dėl Europos geležinkelių eismo valdymo sistemos diegimo Europoje plano

text:
6.1.2017

               LT

               Europos Sąjungos oficialusis leidinys

               L 3/6

         KOMISIJOS ĮGYVENDINIMO REGLAMENTAS (ES) 2017/6
   2017 m. sausio 5 d.
   dėl Europos geležinkelių eismo valdymo sistemos diegimo Europoje plano
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES (1), ypač į jo 47 straipsnio 2 dalį,
   kadangi:

               (1)

               Europos geležinkelių eismo valdymo sistemos (ERTMS) diegimo Europoje planu siekiama užtikrinti, kad laipsniškai vis didesniame skaičiuje linijų, uostų, terminalų ir rūšiavimo stočių būtų galima naudoti Komisijos reglamento (ES) 2016/919 (2) priedo 1.1 punkte nurodytas transporto priemones, kuriose įrengta ERTMS, nereikalaujant, kad be ERTMS jose būtų įrengta ir B klasės sistema. Komisijos sprendime 2012/88/ES (3) nustatytą ERTMS diegimo Europoje planą reikėtų patikslinti, siekiant atsižvelgti į ERTMS diegimo valstybėse narėse padėtį ir suderinti jį su Reglamento (ES) Nr. 1315/2013 39 straipsnio 2 dalies reikalavimais bei Europos Parlamento ir Tarybos reglamento (ES) Nr. 1316/2013 (4) 2 straipsnio 14 punkte pateikta pagrindinio tinklo koridorių apibrėžtimi. Šiuo planu kartu su Reglamento (ES) 2016/919 priedo 7.4.4 punkte nurodytu nacionaliniu įgyvendinimo planu transporto priemonių savininkams turėtų būti suteikta pakankamai aiškumo, kad jie galėtų tinkamai planuoti verslą;

               (2)

               į pagrindinio tinklo koridorių diegimo planą turėtų būti įtrauktos stotys, geležinkelio mazgai, prieiga prie pagrindinių jūrų ir vidaus vandenų uostų, oro uostų, geležinkelių / kelių terminalų ir Reglamento (ES) Nr. 1315/2013 11 straipsnyje nurodytos infrastruktūros sudedamosios dalys, nes tai būtina Europos geležinkelių tinklo sąveikumui pasiekti;

               (3)

               būtina išankstinė ERTMS diegimo sąlyga yra visiška atitiktis Reglamentui (ES) 2016/919. Valstybės narės dar nepasiekė šio tikslo, visų pirma todėl, kad taikė specifinius nacionalinius arba konkrečiam projektui būdingus sprendimus;

               (4)

               diegdamos naują ERTMS sistemą geležinkelio kelyje, valstybės narės turėtų naudoti Reglamento (ES) 2016/919 A priede nurodytas naujausias specifikacijas, kuriose ištaisytos ankstesnių specifikacijų klaidos ir siekiant išvengti klaidingo aiškinimo specifikacijos išdėstytos aiškiau, todėl taikomi paprastesni techniniai sprendimai ir užtikrinamas suderinamumas su „Baseline 3“ riedmenų įranga;

               (5)

               geležinkelio kelio įrangai taikomos įgyvendinimo taisyklės papildo Reglamente (ES) 2016/919 nustatytas riedmenų įrangai taikomas įgyvendinimo taisykles. Todėl ERTMS diegimo Europoje planą būtina suderinti su tame reglamente nustatytomis kontrolės, valdymo ir signalizacijos posistemių techninėmis sąveikos specifikacijomis;

               (6)

               ERTMS diegimas tarpvalstybinėse atkarpose gali būti techniškai sudėtingas, todėl Sąjunga, valstybės narės ir atitinkami infrastruktūros valdytojai tuo atžvilgiu turėtų imtis prioritetinių veiksmų. labai svarbų vaidmenį diegiant ERTMS tarpvalstybinėse atkarpose gali vaidinti ir Europos Parlamento ir Tarybos reglamente (ES) Nr. 913/2010 (5) nustatytu krovinių vežimo koridoriai, visų pirma įgyvendinant koordinuotus sprendimus;

               (7)

               tarpvalstybinio diegimo sinchronizavimas yra svarbus geležinkelio įmonių verslo ekonominis argumentas, todėl atitinkami infrastruktūros valdytojai turėtų pasirašyti susitarimą, kuriuo būtų užtikrinamas diegimo terminų ir techninių sprendimų koordinavimas. Jei dėl sprendimo nesutariama, Komisija galėtų padėti rasti sprendimus;

               (8)

               kad būtų galima sekti ERTMS diegimo pagrindinio tinklo koridoriuose pažangą, valstybės narės, naudodamosi sistema „TENtec“ ir Europos infrastruktūros registru, turėtų pranešti Komisijai apie savalaikį sistemos įdiegimą savo atkarpose. Atidėti atitinkamus terminus valstybės narės prašymu gali būti leidžiama tik išimtinėmis aplinkybėmis;

               (9)

               Reglamento (ES) Nr. 1316/2013 persvarstymas galėtų turėti pasekmių pagrindinio tinklo koridorių suderinimui. Atitinkamai turėtų būti peržiūrėtas ir šis reglamentas. Šiame reglamente nustatytos įgyvendinimo datos tų koridorių atkarpų, kuriose ne vėliau kaip 2023 m. galėtų būti pradėta eksploatuoti ERTMS. visi vėlesni nei 2023 m. terminai bus peržiūrėti iki 2023 m. gruodžio 31 d., atsižvelgiant į Reglamente (ES) Nr. 1315/2013 nustatytus ilgojo laikotarpio planus ir siekiant nustatyti realų įgyvendinimo terminą bei išsiaiškinti, ar galima nustatyti ankstesnius įgyvendinimo terminus;

               (10)

               nuo šio reglamento, kuris pagal Reglamento (ES) 2016/919 13 straipsnį yra įgyvendinimo aktas, taikymo dienos nustos galioti Sprendimo 2012/88/ES III priedo 7.3.1, 7.3.2, 7.3.2.1, 7.3.2.2, 7.3.2.4, 7.3.2.5, 7.3.2.6, 7.3.4 ir 7.3.5 punktai. Tačiau 7.3.2.3 punktas neturėtų nustatomas šiame reglamente, nes jis nepatenka į šio reglamento teisinio pagrindo taikymo sritį. Todėl, kol nebus priimtas kitas įgyvendinimo aktas, Sprendimo 2012/88/ES III priedo 7.3.2.3 punktas turėtų būti taikomas ir toliau;

               (11)

               jei viena iš Sprendimo 2012/88/ES III priedo 7.3.2.3 punkte nurodytų sąlygų greitųjų geležinkelių linijose, esančiose pagrindinio tinklo koridoriuose, kuriems taikomas šis reglamentas, įvykdoma anksčiau I priede nustatyto tai atkarpai taikomo termino, geležinkelių infrastruktūros valdytojai toje geležinkelio kelio atkarpoje ERTMS turėtų įrengti pagal tą nuostatą;

               (12)

               šiame reglamente nustatytos priemonės atitinka Reglamento (ES) Nr. 1315/2013 52 straipsnyje nurodyto Komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas ir taikymo sritis
   1.   Šiuo reglamentu nustatomas Europos geležinkelių eismo valdymo sistemos (ERTMS) diegimo pagrindinio tinklo koridoriuose tvarkaraštis, pateiktas I priede.
   2.   Šis reglamentas netaikomas ERTMS diegimui riedmenyse, kaip nustatyta Sprendimo 2012/88/ES III priedo 7.3.3 punkte.
   2 straipsnis
   Specialios su ETCS susijusios įgyvendinimo taisyklės dėl geležinkelio kelio įrangos
   1.   Geležinkelių infrastruktūros valdytojai pagrindinio tinklo koridoriuose, įskaitant geležinkelio stotis ir geležinkelio mazgus, įrengia ir pradeda eksploatuoti ERTMS ne vėliau šio reglamento I priede nustatyto termino. Geležinkelio linijose, jungiančiose su pagrindinio tinklo koridoriuose esančiais Reglamento (ES) Nr. 1315/2013 II priede išvardytais elementais ir jo 11 straipsnyje nurodytomis infrastruktūros sudedamosiomis dalimis, sistema įrengiama ir pradedama eksploatuoti iki atitinkamo pagrindinio tinklo koridoriaus atkarpos įrengimo termino.
   Diegiama laikantis Reglamento (ES) Nr. 1315/2013 1 straipsnio 4 dalies, 7 straipsnio 2c dalies ir 39 straipsnio 3 dalies reikalavimų.
   2.   Laikoma, kad pagrindinio tinklo koridoriuje ERTMS įrengta tada, kai ją leidžiama pradėti eksploatuoti pagal Europos Parlamento ir Tarybos direktyvos 2008/57/EB (6) 15 straipsnį arba Europos Parlamento ir Tarybos direktyvos (ES) 2016/797 (7) 18 straipsnį ir abiem kryptimis leidžiama vežti keleivius ir krovinius, ypač kai vykdomi darbai ar yra sutrikimų, ir, tiek, kiek reikia vykdyti operacijas transporto priemonėmis, kuriose įrengta tik ERTMS, – atsarginiuose keliuose.
   3.   Geležinkelių infrastruktūros valdytojai, bendradarbiaudami, stengiasi tarpvalstybinėse atkarpose ERTMS įrengti ir pradėti eksploatuoti vienu metu ir techniškai nuosekliai. Geležinkelių infrastruktūros valdytojai, pasikonsultavę su susijusiomis geležinkelio įmonėmis, pasirašo susitarimą dėl diegimo kiekvienoje iš tarpvalstybinių atkarpų techninių ir eksploatavimo aspektų. Geležinkelių infrastruktūros valdytojai tokį susitarimą sudaro ne vėliau kaip likus vieniems metams iki ankstesnės iš įdiegimo tam tikroje tarpvalstybinėje atkarpoje datų. Šiame susitarime numatomos pereinamojo laikotarpio nuostatos, kuriomis atsižvelgiama į geležinkelio įmonių poreikius, susijusius su tarpvalstybinėmis operacijomis. Jei susitarimo pasiekti nepavyksta, atitinkamos valstybės narės aktyviai inicijuoja dialogą siekdamos rasti bendrus kompromisinius sprendimus. Jos gali prašyti Komisijos paramos. Valstybės narės apie tokius susitarimus praneša Komisijai ne vėliau kaip per vieną mėnesį po jų sudarymo.
   4.   Jei susitarimuose nustatytos projektų, kuriuos bendrai finansuoja Sąjunga, užbaigimo datos yra ankstesnės už I priede nustatytas datas, joms teikiama pirmenybė.
   5.   Valstybės narės gali nuspręsti išsaugoti esamas B klasės sistemas, apibrėžtas Reglamento (ES) 2016/919 priedo 2.2 punkte. Tačiau Reglamento (ES) 2016/919 priedo 1.1 punkte nurodytoms transporto priemonėms, kuriose įrengta su geležinkelio kelio įranga suderinamos versijos ERTMS, iki I priede nustatytų terminų turi būti suteikta prieiga prie tų geležinkelio linijų ir Reglamento (ES) Nr. 1315/2013 11 straipsnyje nurodytų infrastruktūros sudedamųjų dalių, nereikalaujant, kad jose būtų įrengta B klasės sistema.
   3 straipsnis
   Pranešimai
   1.   Kai pagrindinio tinklo koridoriaus atkarpoje pradedama eksploatuoti ERTMS, atitinkama valstybė narė, naudodama pagal Reglamento (ES) Nr. 1315/2013 49 straipsnio 1 dalį ir Komisijos įgyvendinimo Sprendimo 2014/880/ES (8) 5 straipsnio 1 dalį sukurtas sistemas, per vieną mėnesį praneša apie tai Komisijai.
   2.   Apie bet kokį vėlavimą pradėti eksploatuoti ERTMS tam tikroje pagrindinio tinklo koridoriaus atkarpoje valstybės narės praneša Komisijai. Geležinkelių infrastruktūros valdytojai apie tokį vėlavimą atitinkamai informuoja valstybes nares.
   3.   Pranešdama apie 2 dalyje nurodytą vėlavimą, atitinkama valstybė narė Komisijai nusiunčia dokumentų rinkinį, kuriame pateikiamas techninis projekto aprašymas ir nurodoma nauja pradėjimo eksploatuoti ERTMS data. Dokumentų rinkinyje nurodomos vėlavimo priežastys ir taisomosios priemonės, kurių ėmėsi geležinkelių infrastruktūros valdytojas.
   4.   Jei vėluojama dėl išskirtinių aplinkybių, Komisija gali leisti atidėti atitinkamą terminą ne ilgiau kaip trejiems metams. Jei terminas atidedamas, valstybė narė per vieną mėnesį po sprendimo atidėti terminą atitinkamai iš dalies pakeičia savo nacionalinį įgyvendinimo planą, nurodytą Reglamento (ES) 2016/919 priedo 7.4.4 punkte.
   Pirmoje pastraipoje nurodytos išskirtinės aplinkybės reiškia planavimo etapu nenumatytas aplinkybes, susijusias su specifiniais geologiniais faktais, aplinkos ar rūšių apsauga, archeologiniais radiniais, leidimų išdavimo procedūromis ar poveikio aplinkai vertinimo pagal Europos Parlamento ir Tarybos direktyvą 2014/52/ES (9) įgyvendinimu; taip pat aplinkybes, nustatytas statybos ir leidimų išdavimo etapais, kurių projekto rengėjas negali kontroliuoti ir kurios nepriskiriamos prie įprastos rizikos, kurios klausimai šio tipo projektuose turi būti sprendžiami projekto vadovybės lygmeniu, kategorijos.
   5.   Jei Reglamente (ES) 2016/919 nustatytos ERTMS specifikacijos teisės aktu pakeičiamos taip, kad tampa nesuderinamos, valstybės narės, nepagrįstai nedelsdamos, bet ne vėliau kaip iki Direktyvos (ES) 2016/797 51 straipsnyje nurodyto komiteto oficialios nuomonės pateikimo termino, pateikia Komisijai pakeistos teisės nuorodos taikymo poveikio savo tinklui ir ERTMS planavimui analizę. Jei galima įrodyti, kad dėl pakeitimų tiesiogiai pakinta konkretaus įgyvendinimo sąnaudos ar terminas, I priedas atitinkamai priderinamas.
   4 straipsnis
   Peržiūra
   Ne vėliau kaip 2023 m. gruodžio 31 d. Komisija, pasikonsultavusi su valstybėmis narėmis ir padedama Reglamento (ES) Nr. 1315/2013 45 straipsnyje nurodyto Europos ERTMS koordinatoriaus, peržiūri šio reglamento I priede nustatytus vėlesnius kaip 2024 m. sausio 1 d. terminus.
   5 straipsnis
   Nuorodos
   Nuorodos į Sprendimo 2012/88/ES III priedą laikomos nuorodomis į šį reglamentą ir aiškinamos pagal II priede pateiktą atitikties lentelę.
   6 straipsnis
   Įsigaliojimas
   Šis reglamentas įsigalioja 2017 m. sausio 26 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 5 d.

            Komisijos vardu

            Pirmininkas

         Jean-Claude JUNCKER

      (1)  OL L 348, 2013 12 20, p. 1.

      (2)  2016 m. gegužės 27 d. Komisijos reglamentas (ES) 2016/919 dėl geležinkelių sistemos Europos Sąjungoje kontrolės, valdymo ir signalizacijos posistemių techninės sąveikos specifikacijos (OL L 158, 2016 6 15, p. 1).

      (3)  2012 m. sausio 25 d. Komisijos sprendimas 2012/88/ES dėl transeuropinės geležinkelių sistemos kontrolės, valdymo ir signalizacijos posistemių techninių sąveikos specifikacijų (OL L 51, 2012 2 23, p. 1).

      (4)  2013 m. gruodžio 11 d. Europos Parlamento ir Tarybos reglamentas (ES) Nr. 1316/2013, kuriuo sukuriama Europos infrastruktūros tinklų priemonė ir iš dalies keičiamas Reglamentas (ES) Nr. 913/2010 bei panaikinami reglamentai (EB) Nr. 680/2007 ir (EB) Nr. 67/2010 (OL L 348, 2013 12 20, p. 129).

      (5)  2010 m. rugsėjo 22 d. Europos Parlamento ir Tarybos reglamentas (ES) Nr. 913/2010 dėl konkurencingo krovinių vežimo Europos geležinkeliais tinklo (OL L 276, 2010 10 20, p. 22).

      (6)  2008 m. birželio 17 d. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (OL L 191, 2008 7 18, p. 1).

      (7)  2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).

      (8)  2014 m. lapkričio 26 d. Komisijos įgyvendinimo sprendimas 2014/880/ES dėl geležinkelio infrastruktūros registro bendrųjų specifikacijų, kuriuo panaikinamas Įgyvendinimo sprendimas 2011/633/ES (OL L 356, 2014 12 12, p. 489).

      (9)  2014 m. balandžio 16 d. Europos Parlamento ir Tarybos direktyva 2014/52/ES, kuria iš dalies keičiama Direktyva 2011/92/ES dėl tam tikrų valstybės ir privačių projektų poveikio aplinkai vertinimo (OL L 124, 2014 4 25, p. 1).

      I PRIEDAS

      II PRIEDAS

         Atitikties lentelė

                  Sprendimas 2012/88/ES

                  Šis reglamentas

                  III priedo 7.3.1 punktas

                  1 straipsnis

                  III priedo 7.3.2 punktas

                  1 ir 2 straipsniai

                  III priedo 7.3.2.1 punktas

                  2 straipsnio 1 dalis

                  III priedo 7.3.2.2 punktas

                  2 straipsnio 1 dalis

                  III priedo 7.3.2.4 punktas

                  —

                  III priedo 7.3.2.5 punktas

                  3 straipsnio 1 dalis

                  III priedo 7.3.2.6 punktas

                  3 straipsnio 2, 3 ir 4 dalys

                  III priedo 7.3.4 punktas

                  I priedas

                  III priedo 7.3.5 punktas

                  2 straipsnio 1 dalis


title: 2017 m. birželio 7 d. Komisijos įgyvendinimo reglamentas (ES) 2017/961 dėl leidimo naudoti Enterococcus faecium CECT 4515 preparatą kaip nujunkytų paršelių pašaro priedą ir dėl jo naudojimo pagal naują paskirtį nujunkytų paršelių ir mėsinių viščiukų geriamajame vandenyje, kuriuo iš dalies keičiami reglamentai (EB) Nr. 2036/2005 ir (ES) Nr. 887/2011 (leidimo turėtojas „Evonik Nutrition & Care GmbH“) (Tekstas svarbus EEE. )

text:
8.6.2017

                  LT

                  Europos Sąjungos oficialusis leidinys

                  L 145/7

            KOMISIJOS ĮGYVENDINIMO REGLAMENTAS (ES) 2017/961
      2017 m. birželio 7 d.
      dėl leidimo naudoti Enterococcus faecium CECT 4515 preparatą kaip nujunkytų paršelių pašaro priedą ir dėl jo naudojimo pagal naują paskirtį nujunkytų paršelių ir mėsinių viščiukų geriamajame vandenyje, kuriuo iš dalies keičiami reglamentai (EB) Nr. 2036/2005 ir (ES) Nr. 887/2011 (leidimo turėtojas „Evonik Nutrition & Care GmbH“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                  (2)

                  pagal Direktyvą 70/524/EEB neterminuotas leidimas naudoti Enterococcus faecium CECT 4515 preparatą kaip nujunkytiems paršeliams skirtą pašaro priedą išduotas Komisijos reglamentu (EB) Nr. 2036/2005 (3). Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis preparatas įtrauktas į pašarų priedų registrą kaip esamas produktas. Leidimas tą preparatą naudoti mėsiniams viščiukams išduotas Komisijos įgyvendinimo reglamentu (ES) Nr. 887/2011 (4);

                  (3)

                  pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu buvo pateikti prašymai iš naujo įvertinti Enterococcus faecium CECT 4515 preparatą kaip nujunkytų paršelių pašaro priedą ir jo naudojimą pagal naują paskirtį nujunkytų paršelių ir mėsinių viščiukų geriamajame vandenyje. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2014 m. balandžio 9 d. (5), 2015 m. balandžio 29 d. (6) ir 2015 m. rugsėjo 8 d. (7) nuomonėse padarė išvadą, kad siūlomomis naudojimo sąlygomis Enterococcus faecium CECT 4515 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. 2015 m. balandžio 29 d. nuomonėje Tarnyba taip pat padarė išvadą, kad pašare naudojamas priedas gali pagerinti zootechninius nujunkytų paršelių rodiklius. 2015 m. rugsėjo 8 d. nuomonėje Tarnyba taip pat nurodė, kad nujunkytų paršelių ir mėsinių viščiukų geriamajame vandenyje ir pašare naudojamo Enterococcus faecium CECT 4515 preparato veiksmingumas yra toks pat. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  atlikus Enterococcus faecium CECT 4515 preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Taigi, kaip nurodyta šio reglamento prieduose, turėtų būti išduotas leidimas naudoti minėtą preparatą;

                  (6)

                  Reglamentu (EB) Nr. 1831/2003 suteikiamas naujas leidimas, todėl Reglamentas (EB) Nr. 2036/2005 turėtų būti atitinkamai iš dalies pakeistas. Be to, Įgyvendinimo reglamentu (ES) Nr. 887/2011 suteiktas galiojantis leidimas naudoti Enterococcus faecium CECT 4515 preparatą mėsiniams viščiukams turėtų būti papildytas nuostatomis dėl preparato naudojimo pagal naują paskirtį geriamajame vandenyje iš dalies keičiant tą įgyvendinimo reglamentą;

                  (7)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      I priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Reglamento (EB) Nr. 2036/2005 pakeitimai
      Reglamento (EB) Nr. 2036/2005 I priede E 1713 įrašas, skirtas Enterococcus faecium CECT 4515, išbraukiamas.
      3 straipsnis
      Reglamento (ES) 887/2011 pakeitimai
      Reglamento (ES) Nr. 887/2011 priedas pakeičiamas šio reglamento II priedu.
      4 straipsnis
      Pereinamojo laikotarpio priemonės
      Priede nurodytą preparatą ir pašarą, kurio sudėtyje yra šio preparato, kurie buvo pagaminti ir paženklinti iki 2017 m. gruodžio 28 d. laikantis taisyklių, taikytų iki 2017 m. birželio 28 d., galima toliau pateikti rinkai ir naudoti, kol pasibaigs turimos atsargos.
      5 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 7 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  2005 m. gruodžio 14 d. Komisijos reglamentas (EB) Nr. 2036/2005 dėl nuolatinių leidimų naudoti tam tikrus pašarų priedus ir dėl laikino leidimo naudoti jau leidžiamus tam tikrus pašarų priedus nauja paskirtimi (OL L 328, 2005 12 15, p. 13).

         (4)  2011 m. rugsėjo 5 d. Komisijos įgyvendinimo reglamentas (ES) Nr. 887/2011 dėl leidimo naudoti Enterococcus faecium CECT 4515 preparatą kaip pašarų priedą mėsiniams viščiukams (leidimo turėtojas – „Evonik Nutrition & Care GmbH“) (OL L 229, 2011 9 6, p. 7).

         (5)  EFSA Journal 2014;12(5):3672.

         (6)  EFSA Journal 2015;13(5):4111.

         (7)  EFSA Journal 2015; 13(9):4232.

         I PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     KSV kilograme visaverčio pašaro, kurio drėgnis yra 12 %

                     KSV/l geriamojo vandens

                        Zootechninių priedų kategorija. Funkcinė grupė: žarnyno floros stabilizatoriai

                     4b1713

                     „Evonik Nutrition & Care GmbH“)

                        Enterococcus faecium

                     CECT 4515

                        Priedo sudėtis

                        Enterococcus faecium CECT 4515 preparatas, kuriame ne mažiau kaip 1 × 109 KSV/g kieto pavidalo priedo

                        Veikliosios medžiagos apibūdinimas

                     Gyvybingos Enterococcus faecium CECT 4515 ląstelės

                        Analizės metodas
                         (1)

                     Skaičiavimas: paskleidimo ant plokštelės metodas naudojant tulžies eskulino azido agarą (EN 15788).
                     Nustatymas: impulsinė lauko gelių elektroforezė (PFGE).

                     Nujunkyti paršeliai

                     1 × 109

                     —

                     5 × 108

                     —

                                 1.

                                 Priedas gali būti naudojamas geriamajame vandenyje.

                                 2.

                                 Priedo ir premikso naudojimo taisyklėse nurodyti stabilumą geriamajame vandenyje.

                                 3.

                                 Priedo ir premikso naudojimo taisyklėse nurodyti laikymo sąlygas ir stabilumą apdorojant termiškai.

                                 4.

                                 Priedą naudojant geriamajame vandenyje turi būti užtikrinta, kad priedas visiškai vienodai pasklistų.

                                 5.

                                 Naudoti nujunkytiems paršeliams iki 35 kg kūno svorio.

                                 6.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.

                     2027 m. birželio 28 d.

            (1)  Išsamų analizės metodų aprašymą galima rasti etaloninės pašarų priedų laboratorijos svetainėje https://ec.europa.eu/jrc/en/eurl/feed-additives/evaluation-reports.

         II PRIEDAS
         „
               PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           KSV kilograme visaverčio pašaro, kurio drėgnis yra 12 %

                              Zootechninių priedų kategorija. Funkcinė grupė: žarnyno floros stabilizatoriai

                           4b1713

                           „Evonik Nutrition & Care GmbH“

                              Enterococcus faecium

                           CECT 4515

                              Priedo sudėtis

                              Enterococcus faecium CECT 4515 preparatas, kuriame ne mažiau kaip 1 × 109 CFU/g priedo
                           Kieto pavidalo

                              Veikliosios medžiagos apibūdinimas

                           Gyvybingos Enterococcus faecium CECT 4515 ląstelės

                              Analizės metodas
                               (1)

                           Skaičiavimas: paskleidimo ant plokštelės metodas naudojant tulžies eskulino azido agarą (EN 15788).
                           Nustatymas: impulsinė lauko gelių elektroforezė (PFGE).

                           Mėsiniai viščiukai

                           —

                           1 × 109

                           —

                                       1.

                                       Priedo ir premikso naudojimo taisyklėse nurodyti laikymo sąlygas ir stabilumą apdorojant termiškai.

                                       2.

                                       Suderinamas naudojimas gyvūnų pašaruose, kurių sudėtyje yra vienas iš leidžiamų kokcidiostatų: natrio monenzinas, diklazurilas, nikarbazinas, dekokvinatas, robenidino hidrochloridas, natrio semduramicinas, narazinas, natrio salinomicinas, natrio lazalocidas A, narazino ir nikarbazino mišinys arba maduramicino amonis.

                                       3.

                                       Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.

                           2021 m. rugsėjo 26 d.

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           KSV/l geriamojo vandens

                              Zootechninių priedų kategorija. Funkcinė grupė: žarnyno floros stabilizatoriai

                           4b1713

                           „Evonik Nutrition & Care GmbH“)

                              Enterococcus faecium

                           CECT 4515

                              Priedo sudėtis

                              Enterococcus faecium CECT 4515 preparatas, kuriame ne mažiau kaip 1 × 109 CFU/g priedo
                           Kieto pavidalo

                              Veikliosios medžiagos apibūdinimas

                           Gyvybingos Enterococcus faecium CECT 4515 ląstelės

                              Analizės metodas
                               (2)

                           Skaičiavimas: paskleidimo ant plokštelės metodas naudojant tulžies eskulino azido agarą (EN 15788).
                           Nustatymas: impulsinė lauko gelių elektroforezė (PFGE)

                           Mėsiniai viščiukai

                           —

                           5 × 108

                           —

                                       1.

                                       Priedas gali būti naudojamas geriamajame vandenyje.

                                       2.

                                       Priedo ir premikso naudojimo taisyklėse nurodyti stabilumą geriamajame vandenyje.

                                       3.

                                       Priedą naudojant geriamajame vandenyje turi būti užtikrinta, kad priedas visiškai vienodai pasklistų.

                                       4.

                                       Suderinamas naudojimas gyvūnų pašaruose, kurių sudėtyje yra vienas iš leidžiamų kokcidiostatų: natrio monenzinas, diklazurilas, nikarbazinas, dekokvinatas, robenidino hidrochloridas, natrio semduramicinas, narazinas, natrio salinomicinas, natrio lazalocidas A, narazino ir nikarbazino mišinys arba maduramicino amonis.

                                       5.

                                       Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.

                           2027 m. birželio 28 d.

                     “

            (1)  Išsamų analizės metodų aprašymą galima rasti etaloninės pašarų priedų laboratorijos svetainėje https://ec.europa.eu/jrc/en/eurl/feed-additives/evaluation-reports.

            (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2012 m. gegužės 7 d. Komisijos įgyvendinimo reglamentas (ES) Nr. 400/2012 dėl tam tikrų prekių klasifikavimo Kombinuotojoje nomenklatūroje

text:
11.5.2012

               LT

               Europos Sąjungos oficialusis leidinys

               L 124/13

         KOMISIJOS ĮGYVENDINIMO REGLAMENTAS (ES) Nr. 400/2012
   2012 m. gegužės 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis lentelės 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 7 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Beveik kvadratinis stilizuoto drambliuko formos dirbinys, kurio apytiksliai matmenys 32 × 48 × 24 cm, sudarytas iš dviejų vienodo dydžio dalių, pagamintų iš forminio standaus plastiko. Jis su keturiais ratukais ir nuimamu perpetiniu dirželiu, už kurio paėmus dirbinį taip pat galima traukti.
                  Abi dirbinio dalis jungia jo apačioje esanti vientisa sąvara, ir priešinguose jo galuose esantys du užspaudžiami užraktai, neleidžiantys dirbiniui staiga atsidaryti. Sąvara leidžia abi atidaryto dirbinio dalis paguldyti horizontalioje plokštumoje.
                  Vienoje dirbinio dalyje įtaisyti du tekstiliniai dirželiai, kurie, susegti sąsaga, sudaro X raidę. Vidinėje šios dalies pusėje taip pat yra maža plokščia tekstilinė kišenėlė. Kitoje dirbinio dalyje įtaisytas tekstilės medžiagos atvartas, kuriame yra viena plokščia kišenė su užtrauktuku. Atvartas pritvirtintas prie dirbinio krašto su sąvara ir jį dar galima prikabinti prie priešingos tos dalies pusės.
                  (lagaminas)
                  (Žr. nuotraukas Nr. 660 A ir B) (1)

                  4202 12 50

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 95 skirsnio 1 pastabos d punktu bei KN kodus 4202, 4202 12 ir 4202 12 50 atitinkančiais prekių aprašymais.
                  Dirbinys turi objektyvias 4202 pozicijai priskiriamų lagaminų savybes, pavyzdžiui, jis pagamintas iš standaus forminio plastiko, jame yra sąvara, uždarymo sistema, dirželiai, atvartas ir kišenės bei ratukai; be to, jo forma atitinka lagamino formą ir jis gali būti naudojamas kaip įprastas lagaminas su sąvara. Dėl šių savybių dirbinys laikytinas lagaminu, o ne žaislu su ratukais. Todėl dirbinys nepriskirtinas 9503 pozicijai priklausantiems žaislams su ratukais, panašiems, pavyzdžiui, į pedalinius automobiliukus.
                  Todėl dirbinys klasifikuotinas kaip iš forminio plastiko pagamintas lagaminas, priskiriant KN kodą 4202 12 50.

         (1)  Nuotraukos pateikiamos tik dėl informacijos.


title: 2013 m. liepos 16 d. Komisijos įgyvendinimo reglamentas (ES) Nr. 686/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Oignon doux des Cévennes (SKVN)]

text:
19.7.2013

               LT

               Europos Sąjungos oficialusis leidinys

               L 196/4

         KOMISIJOS ĮGYVENDINIMO REGLAMENTAS (ES) Nr. 686/2013
   2013 m. liepos 16 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Oignon doux des Cévennes (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos Oignon doux des Cévennes, kuri įregistruota Komisijos reglamentu (EB) Nr. 723/2008 (2), specifikacijos pakeitimo paraišką;

               (2)

               paraiška siekiama iš dalies pakeisti specifikaciją ir patikslinti produkto aprašymą, geografinę vietovę, kilmės vietos įrodymą, gamybos būdą, ženklinimą etiketėmis, nacionalinius reikalavimus, pakavimą ir gamintojų grupės adresus;

               (3)

               Komisija pakeitimą išnagrinėjo ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos Oignon doux des Cévennes specifikacija iš dalies keičiama pagal šio reglamento I priedą.
   2 straipsnis
   Suvestinis bendrasis dokumentas su pagrindiniais specifikacijos elementais pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 16 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 198, 2008 7 26, p. 28.

      I PRIEDAS
      Patvirtinamas toks saugomos kilmės vietos nuorodos „Oignon doux des Cévennes“ specifikacijos pakeitimas:

                  —

                     Produkto aprašymas

                  Išbrauktas žodis „dideli“, buvęs prie svogūnėlių apibūdinimo, kurio nėra 2003 m. nacionaliniuose SKVN reglamentuojančiuose teisės aktuose: nuorodos specifikacijoje nenumatomos konkrečios nuostatos, susijusios su svogūnų dydžiu. 2003 m. nacionaliniuose SKVN reglamentuojančiuose teisės aktuose nėra numatyta konkrečių nuostatų, susijusių su svogūnų dydžiu. „Dideli svogūnėliai“ buvo aprašomojo tipo SKVN atmainos, o ne svogūno nuoroda (2003 m. spalio 14 d. dekreto 4 straipsnis). Todėl nebuvo numatyta nuostatų, susijusių su leistinu SKVN dydžiu.
                  SKVN aprašyme minimi kiti vizualiniai kriterijai, naudojami svogūnų organoleptinio tyrimo metu: svogūnėlio spalva, forma ir žvilgesys, lukšto plonumas ir skaidrumas.
                  Be to, kaip pabrėžta dalyje „Ryšys su geografine vietove“, selekcija ūkyje, dėl kurios išvesti prie aplinkos prisitaikę augalai, buvo atliekama naudojant kitus selekcijos kriterijus: svogūnų gebėjimą ilgai išsilaikyti, prie vietos sąlygų pritaikytą vegetacinis ciklą ir skonį. Svogūnėlio dydis nėra SKVN savybė.

                  —

                     Geografinė vietovė

                  Įtraukta nacionaliniuose SKVN reglamentuojančiuose teisės aktuose numatyta sklypų identifikavimo procedūra.

                  —

                     Duomenys, įrodantys, kad produktas užaugintas geografinėje vietovėje

                  Ši dalis buvo papildyta nuostatomis, susijusiomis su kilmės vietos nuorodos atsekamumo kontrole ir garantija; nuostatos iš dalies pakeistos dėl Prancūzijos SKVN produktų kontrolės sistemos reformos.

                  —

                     Gamybos būdas

                  Pakeitimai, susiję su nacionaliniuose nuorodą reglamentuojančiuose teisės aktuose numatytų nuostatų įtraukimu į specifikaciją.
                  Sėklos. Įtrauktos nacionaliniuose SKVN reglamentuojančiuose teisės aktuose numatytos nuostatos, susijusios su ūkiuose gautų sėklų naudojimu.
                  Tręšimas: įtrauktos nacionaliniuose SKVN reglamentuojančiuose teisės aktuose numatytos nuostatos, susijusios su azoto trąšomis (viršutinė riba – 100 azoto vienetų 1 hektarui ir padalijimas į ne didesnes kaip 50 vienetų partijas).
                  Derliaus nuėmimas. Patikslintos derliaus nuėmimo pradžios taisyklės: kai nukrenta 50 % laiškų.
                  Išeiga. Įtraukta auginimo sklypo apibrėžtis.

                  —

                     Ženklinimas etiketėmis

                  Įtrauktas tos pačios dienos partijų kodo naudojimas pakuotojams. Siūlomu pakeitimu siekiama papildyti supakuotų partijų numeraciją: pakuočių iki 5 kg atveju siūloma galimybė pakeisti identifikacinį gamintojo ir sklypo numerį tos pačios dienos partijų numeriu. Praktikoje ne didesnio kaip 5 kg svorio svogūnų tinkleliuose dažnai supakuojami svogūnai iš įvairių augintojų, todėl pakavimo įstaigai reikalinga specifinė tokių partijų identifikacija. Bet kokiu atveju šis pakeitimas nekelia pavojaus atsekamumui sektoriuje, nes įvedus atitinkamų partijų ir pristatytų krovinių numerius galima užtikrinti atsekamumą (specifikacijos IV.1 punkte nurodytas įvežimų ir išvežimų registras).
                  Įtraukta prievolė naudoti Europos Sąjungos SKVN simbolį ir užrašą „appellation d’origine protégée“ arba „AOP“; jie pakeičia nacionalinius užrašus.

                  —

                     Nacionaliniai reikalavimai

                  Nacionaliniai reikalavimai papildyti pagrindinių tikrintinų elementų lentele ir jų vertinimo metodu, kaip numatyta nacionaliniuose Prancūzijos įstatymuose.

                  —

                     Kita

                  Įtrauktos su pakavimu susijusios nuostatos (transportavimo sąlygos), o didžiausias dėžių svoris nuo 10 kg didinamas iki ne daugiau kaip 12 kg. „Oignons doux des Cévennes“ lukštai trapūs ir pažeidžiami; operacijų metu pasirodė, kad mažesnio dydžio svogūnų atveju dėžių užpildymas 10 kg svogūnų nėra tinkamas. Kalbanat apie mažesnio dydžio svogūnus pasirodė, kad esant vienodam dėžių dydžiui ir didžiausiai 10 kg ribai neįmanoma tinkamai (t. y. iki pat viršaus) dėžes pripildyti. Todėl svogūnai dėžėse ritinėjasi, taip padidėja sutrenkimų ir tuo pačiu – produkto sugadinimo pavojus. Padidinus didžiausią dėžių svorį iki 12 kg dėžes taps įmanoma geriau užpildyti ir svogūnai bus kompaktiškiau supakuoti. Taigi toks pakeitimas padės išvengti sutrenkimų ir produkto sugadinimo įvairių operacijų metu.
                  Atnaujintas pareiškėjų grupės adresas.

      II PRIEDAS

         SUVESTINIS BENDRASIS DOKUMENTAS

      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

      „OIGNON DOUX DES CÉVENNES“
      EB Nr. FR-PDO-0105–0314–17.10.2011

         SGN () SKVN (X)

      1.   Pavadinimas

      „Oignon doux des Cévennes“
      2.   Valstybė narė arba trečioji šalis

      Prancūzija
      3.   Žemės ūkio produkto arba maisto produkto aprašymas

      3.1.   Produkto rūšis

                  1.6 klasė.

                  Švieži ar perdirbti vaisiai, daržovės ir grūdai

            3.2.   Produkto, kuriam taikomas 1 punkte nurodytas pavadinimas, aprašymas

      Saugoma kilmės vietos nuoroda „Oignon doux des Cévennes“ žymimi vėlyvieji, terasose auginami, ilgesniam laikymui skirti svogūnai; jų spalva – nuo balto perlamutro arba vario, svogūnėlis blizgantis, apvalios ar rombo formos, lukštas plonas ir skaidrus. Svogūnėlio lapai stori, jų minkštimas baltas, vidutiniškai kietas ir sultingas. Sausųjų medžiagų kiekis mažesnis nei 10 %. Žaliems svogūnams būdingas traškus minkštimas, subtilus ir švelnus aromatas, neaštrus ir nekartus skonis. Virti ar kepti svogūnai išsaugo blizgesį, tampa skaidrūs, aliejingi, įgauna sultingumo, saldų, bet nekarstelėjusį skonį ir kaštono bei skrudintos duonos aromatą.
      Svogūnai, pakuojami vėliau nei kitų metų po derliaus nuėmimo gegužės 15 d., negali būti žymimi „Oignon Doux des Cévennes“ nuoroda. Svogūnai turi būti parduodami originaliose pakuotėse, naudojamose išimtinai „Oignon Doux des Cévennes“ pavadinimui. Pardavimas pradedamas ne anksčiau kaip derliaus nuėmimo metų rugpjūčio 1 d.
      3.3.   Žaliavos (taikoma tik perdirbtiems produktams)

      —
      3.4.   Pašarai (taikoma tik gyvūniniams produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      Svogūnai turi būti pasodinti ir išauginti geografinėje vietovėje.
      3.6.   Specialios pjaustymo, trynimo, pakavimo ir kt. taisyklės

      Svogūnai pakuojami šio bendrojo dokumento 4 punkte nurodytoje geografinėje vietovėje. Pakuojama gamintojų grupės įmonėse. Pakuotės tipas turi būti toks, kad, kartą atidarius, pakuotės nebebūtų galima uždaryti. Svogūnai pakuojami kartoninėse dėžėse su plastiko plėvele; pakuotė su svogūnais sveria ne daugiau kaip 12 kg, o jei pakuojama į tinklelius – ne daugiau kaip 5 kg.
      Siekiant išsaugoti kokybę, pakuojama turi būti geografinėje vietovėje.
      Svogūnus pakuoja gamintojas arba jie perduodami į pakavimo cechą. Dėl pakavimo geografinėje vietovėje su svogūnais atliekama mažiau operacijų; taip išsaugomos svogūno savybės, pavyzdžiui, nepažeidžiamas plonas, skaidrus, labai trapus lukštas. Organoleptinis ir analitinis tyrimas, padedantis užtikrinti, kad svogūnai atitinka organoleptines savybes, atliekamas zonduojant supakuotas partijas.
      3.7.   Specialios ženklinimo etiketėmis taisyklės

      Kiekviena kilmės vietos nuoroda skirta žymėti svogūnų pakuotė ženklinama etikete, kurioje nurodoma bent:

                  —

                  saugomos kilmės vietos nuorodos pavadinimas „Oignon doux des Cévennes“, užrašytas raidėmis, ne mažesnėmis už didžiausias kitų etiketėje esančių įrašų raides,

                  —

                  žodžiai „appellation d’origine protégée“ ir (arba) „AOP“, kurie turi būti įrašyti iškart prieš ar po kilmės vietos pavadinimo be tarpinių įrašų,

                  —

                  Europos Sąjungos SKVN simbolis,

                  —

                  pakuotojo pavadinimas,

                  —

                  pakavimo data,

                  —

                  identifikacinis numeris.

            Identifikacinis numeris atitinka gamintojo kodą, po kurio rašomas sklypo kodas. Pakuočių iki 5 kg atveju jis gali būti pakeistas tos pačios dienos partijų kodu.
      4.   Glaustas geografinės vietovės apibūdinimas

      „Oignon doux des Cévennes“ gamybos vietovė apima 32 Garo departamento savivaldybes:
      Arphy; Arre; Arrigas; Aulas; Aumessas; Avèze; Bez-et-Esparon; Bréau-et-Salagosse; Colognac; Cros; Lasalle; Mandagout; MARS; Molières-Cavaillac; Monoblet; Notre-Dame-de-la-Rouvière; Pommiers; Roquedur; Saint-André-de-Majencoules; Saint-André-de-Valborgne; Saint-Bonnet-de-Salendrinque; Saint-Bresson; Sainte-Croix-de-Caderle; Saint-Julien-de-la-Nef; Saint-Laurent-le-Minier; Saint-Martial; Saint-Roman-de-Codières; Soudorgues; Sumène; Vabres; Valleraugue; Vigan.
      5.   Ryšys su geografine vietove

      5.1.   Geografinės vietovės ypatumai

      „Oignon doux des Cévennes“ kilmės vietos nuorodos auginimo vietovėje yra daug granitinių ir skalūninių uolų, tai Centrinio masyvo pakraštys; konkrečiau – Egualio masyvo (1 565 m) šlaitai. Viduržemio jūros klimatui būdinga vasaros sausra ir gausūs rudens (šiek tiek mažesni pavasario) lietūs, kritulių vidurkis – 1 500 mm. Temperatūrų skirtumas gana didelis, vasarą didelis saulėtumas, o nuo rudens iki pavasario laikotarpis gana šaltas, kartais būna sniego; vid. metinė temperatūra – 12–13 °C.
      Raižytas Sevenų reljefas pasižymi keteromis ir tarp jų suspaustais slėniais, orientuotais šiaurės vakarų – pietryčių kryptimis; peizažui būdingi šiltnamiai ir drenažo latakai. Ant stačių šlaitų klimato kontrastai dėl šlaito efekto yra dideli, o stiprūs ekvinokciniai lietūs gilina eroziją, kartais sukeldami smarkius potvynius. Siekdami tokį reljefą įsisavinti, Sevenų žemdirbiai šlaituose, gilesnėse sąnašų zonose, įrengė terasas ir plačiai pristatė sausų akmenų sienų – tai yra Sevenų kraštovaizdžio dalis.
      5.2.   Produkto ypatumai

      „Oignon doux des Cévennes“ pasižymi organoleptinėmis savybėmis, kurios jam užtikrino gerą vardą ne tik regione, bet ir šalyje: jam būdingas didelis saldumas, kartumo ir aštrumo nebuvimas ir sultingumas, kuris suteikia labai malonų skonį tiek žaliam, tiek keptam svogūnui.
      Vizualiai jis produktas atpažįstamas iš apvalios ar rombo formos, blizgesio, balto perlamutro ar vario spalvos bei plono ir skaidraus lukšto; dėl šių savybių jis ir vertinamas.
      Nedidelis sausųjų medžiagų kiekis (mažesnis nei 10 %) netrukdo geram svogūnų išsilaikymui iki pat žiemos pabaigos.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Pietiniuose Centrinio masyvo šlaituose auginami „Oignon doux des Cévennes“ svogūnai yra unikalūs ir specifiniai tiek dėl savo auginimo būdo, tiek dėl fizinių bei skoninių savybių.
      Šioje ypatingoje aplinkoje žmogus sugebėjo pertvarkyti vietovę taip, kad išnaudotų jos privalumus, atrinkti prisitaikiusią veislę ir sukurti auginimo techniką, paryškinančią išskirtinio produkto vertę.
      Gamtinės geografinės vietovės kliūtys – lygių vietų trūkumas ir erozijos žala – privertė žemdirbius pertvarkyti vietovę taip, kad ji būtų kuo geriau išnaudota. Nuo XVIII a. buvo smarkiai patobulintos terasos, drėkinamos gravitacijos būdu iš kanalo, surenkančio iš viršaus tekantį vandenį; taip padidėjo gausią žmonių bendruomenę maitinantys iki tol buvę nedideli dirbami plotai, o dirvožemis tapo atsparesnis erozijai.
      Geriausiai išsidėsčiusios drėkinamos terasos, esančios viduryje šlaitų ir šalia gyvenviečių, buvo paskirtos daržininkystei. Iš granito ir skalūnų liekanų sudaryti dirvožemiai ten yra rūgštūs, smėlingi, pralaidūs; juose mažai molio; jie dažnai tręšiami gretimų ūkių avių ar ožkų mėšlu. Saldūs svogūnai iš pradžių buvo auginami tik savo reikmėms, o po to išaugo į tikrą žemės ūkio pramonę. Sklypams, kuriuose tradiciškai (kartais daugiau nei 50 metų) auginami svogūnai, prigijo pavadinimas „Cébières“.
      Tradicinė, kelių kartų augintojų patobulinta ir į išvaizdą, saldumą ir išsilaikymą atsižvelgiant puoselėta veislė yra gerai prisitaikiusi prie vietos klimato – tai ilgadieniai svogūnai, sodinami sausio mėnesį geriausiose vietose esančiuose sklypuose, kur pavasarį gautų pakankamai šilumos, o paskui sėjinukai persodinami rankomis ir reguliariai laistomi; svogūnėlių derlius nuimamas vasaros pabaigoje, iki prasidedant lygiadienio lietaus sezonui rugsėjį; dėl to juos džiovinti galima lauke ir saugoti esant tinkamoms sanitarinėms sąlygoms.
      Auginimo praktika ir gamtinė aplinka daro įtaką svogūnų savybėms. Dėl sėjos geriausiuose sklypuose greitai gaunami gyvybingi sėjinukai. Rankinis persodinimas leidžia optimizuoti augalų tankį ir gauti pakankamo dydžio ir vienodai atrodančių svogūnėlių, nesuplokštėjusios formos, derlių. Mažai molio turintis dirvožemis svogūnams suteikia saldumo, tačiau smėlinga tekstūra lemia nedidelį vandens kiekį. Todėl vasarą augalus reikia laistyti; laistoma reguliariai ir nedideliais kiekiais, taip išvengiant vandens eikvojimo ir sumažinamas neigiamas vandens trūkumo poveikis bei augalo kartumas ir aitrumas, padidėja lapų sultingumas. O dėl sklypų atrankos, kai pirmenybė teikiama šiaurės rytų–pietvakarių kryptimi orientuotiems sklypams ir eliminuojami drėgni slėniuose esantys sklypai, svogūnai auga tik tinkamo mikroklimato sklypuose. Taip pasiekiamas geresnis ankstyvumas, naudojama mažiau fitosanitarinių medžiagų, sumažėja sąnaudos, pagerėja produkto išsilaikymo savybės.
      Dėl visų gamtinių geografinės vietovės veiksnių, kuriuos sustiprina aplinkos potencialą sugebėjusių išnaudoti žmonių taikoma auginimo praktika, atsiskleidžia visos „Oignon doux des Cévennes“ originalios savybės.

         Nuoroda į paskelbtą specifikaciją

      [Reglamento (EB) Nr. 510/2006 5 straipsnio 7 dalis]
      https://www.inao.gouv.fr/fichier/CDCOignonDouxDesCevennes.pdf

         (1)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.


title: 2016 m. birželio 7 d. Komisijos įgyvendinimo reglamentas (ES) 2016/984, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Krupnioki śląskie (SGN)]

text:
21.6.2016

               LT

               Europos Sąjungos oficialusis leidinys

               L 162/3

         KOMISIJOS ĮGYVENDINIMO REGLAMENTAS (ES) 2016/984
   2016 m. birželio 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Krupnioki śląskie (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Lenkijos paraiška įregistruoti pavadinimą „Krupnioki śląskie“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Krupnioki śląskie“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Krupnioki śląskie“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.“), pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 7 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 67, 2016 2 20, p. 17.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2013 m. gegužės 31 d. Komisijos įgyvendinimo reglamentas (ES) Nr. 504/2013, kuriuo iš dalies keičiamos Įgyvendinimo reglamento (ES) Nr. 1225/2011 nuostatos dėl informacijos pranešimo siekiant atleisti nuo muitų

text:
1.6.2013

               LT

               Europos Sąjungos oficialusis leidinys

               L 147/1

         KOMISIJOS ĮGYVENDINIMO REGLAMENTAS (ES) Nr. 504/2013
   2013 m. gegužės 31 d.
   kuriuo iš dalies keičiamos Įgyvendinimo reglamento (ES) Nr. 1225/2011 nuostatos dėl informacijos pranešimo siekiant atleisti nuo muitų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (1),
   kadangi:

               (1)

               pagal 2011 m. lapkričio 28 d. Komisijos įgyvendinimo reglamento (ES) Nr. 1225/2011, išdėstančio Tarybos reglamento (EB) Nr. 1186/2009, nustatančio Bendrijos atleidimo nuo muitų sistemą, 42–52, 57 ir 58 straipsnių taikymo nuostatas (2), 17 straipsnį valstybės narės Komisijai turi perduoti informaciją apie leistas be muitų įvežti tam tikras atsargines dalis, sudėtines dalis, reikmenis, įrankius ir įrangą, kurių vertė ar kaina viršija tam tikrą sumą. Šią informaciją Komisija turi persiųsti valstybėms narėms. Pagal minėto įgyvendinimo reglamento 18 straipsnį tą informaciją periodiškai nagrinėja Muitinės kodekso komitetas;

               (2)

               pagal Įgyvendinimo reglamento (ES) Nr. 1225/2011 20 straipsnį valstybės narės, gavusios Sąjungoje įsisteigusių mokslo įstaigų ar organizacijų arba jų įgaliotų atstovų prašymą leisti be muitų įvežti prekes, Komisijai turi perduoti tam tikrą tokiame prašyme pateiktą informaciją;

               (3)

               1983 m. nustatyti įpareigojimai nebūtini siekiant užtikrinti gerą be muitų importuojamų prekių priežiūrą. Be to, jie yra nereikalinga administracinė našta tiek valstybėms narėms, tiek Komisijai. Todėl reikalavimų supaprastinimo ir racionalumo sumetimais atitinkamas nuostatas reikėtų išbraukti arba supaprastinti;

               (4)

               todėl Įgyvendinimo reglamentas (ES) Nr. 1225/2011 turėtų būti atitinkamai iš dalies pakeistas;

               (5)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 1225/2011 iš dalies keičiamas taip:

               1)

               VII skyrius išbraukiamas;

               2)

               20 straipsnis pakeičiamas taip:
               „20 straipsnis
               Valstybės narės, kurioje yra įstaiga arba organizacija, kuriai siunčiamos prekės, kompetentinga institucija dėl 19 straipsnyje numatytų prašymų visais atvejais priima tiesioginį sprendimą.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 31 d.

            Komisijos vardu

            Pirmininkas

         José Manuel BARROSO

      (1)  OL L 324, 2009 12 10, p. 23.

      (2)  OL L 314, 2011 11 29, p. 20.


title: 2015 m. rugpjūčio 3 d. Komisijos įgyvendinimo reglamentas (ES) 2015/1343, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.8.2015

               LT

               Europos Sąjungos oficialusis leidinys

               L 207/37

         KOMISIJOS ĮGYVENDINIMO REGLAMENTAS (ES) 2015/1343
   2015 m. rugpjūčio 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 3 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  158,3

                  MK

                  31,4

                  ZZ

                  94,9

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  126,1

                  ZZ

                  126,1

                  0805 50 10

                  AR

                  131,9

                  BO

                  135,7

                  UY

                  71,8

                  ZA

                  125,5

                  ZZ

                  116,2

                  0806 10 10

                  EG

                  241,1

                  MA

                  217,4

                  TN

                  158,2

                  ZZ

                  205,6

                  0808 10 80

                  AR

                  122,7

                  BR

                  105,9

                  CL

                  140,6

                  NZ

                  147,8

                  US

                  122,7

                  UY

                  139,7

                  ZA

                  135,2

                  ZZ

                  130,7

                  0808 30 90

                  AR

                  227,2

                  CL

                  136,0

                  CN

                  89,6

                  MK

                  75,0

                  NZ

                  150,8

                  TR

                  158,2

                  ZA

                  110,6

                  ZZ

                  135,3

                  0809 29 00

                  TR

                  250,3

                  US

                  547,8

                  ZZ

                  399,1

                  0809 30 10, 0809 30 90

                  MK

                  80,0

                  TR

                  162,2

                  ZZ

                  121,1

                  0809 40 05

                  BA

                  58,2

                  XS

                  66,1

                  ZZ

                  62,2

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. gegužės 19 d. Komisijos įgyvendinimo reglamentas (ES) 2015/783, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.5.2015

               LT

               Europos Sąjungos oficialusis leidinys

               L 124/11

         KOMISIJOS ĮGYVENDINIMO REGLAMENTAS (ES) 2015/783
   2015 m. gegužės 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  78,9

                  MA

                  86,6

                  MK

                  59,9

                  ZZ

                  75,1

                  0707 00 05

                  AL

                  34,4

                  MK

                  69,8

                  TR

                  107,0

                  ZZ

                  70,4

                  0709 93 10

                  TR

                  123,4

                  ZZ

                  123,4

                  0805 10 20

                  EG

                  47,0

                  IL

                  70,8

                  MA

                  56,0

                  ZZ

                  57,9

                  0805 50 10

                  BR

                  107,1

                  MA

                  111,5

                  TR

                  101,5

                  ZZ

                  106,7

                  0808 10 80

                  AR

                  92,3

                  BR

                  104,3

                  CL

                  132,5

                  NZ

                  162,0

                  US

                  150,5

                  UY

                  86,8

                  ZA

                  118,3

                  ZZ

                  121,0

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2013 m. spalio 11 d. Komisijos įgyvendinimo reglamentas (ES) Nr. 977/2013 dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, II priede nustatytų kilmės taisyklių taikymo išimčių, taikomų laikantis kvotų, nustatytų tam tikriems produktams iš Centrinės Amerikos

text:
12.10.2013

               LT

               Europos Sąjungos oficialusis leidinys

               L 272/31

         KOMISIJOS ĮGYVENDINIMO REGLAMENTAS (ES) Nr. 977/2013
   2013 m. spalio 11 d.
   dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, II priede nustatytų kilmės taisyklių taikymo išimčių, taikomų laikantis kvotų, nustatytų tam tikriems produktams iš Centrinės Amerikos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. birželio 25 d. Tarybos sprendimą 2012/734/ES dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, pasirašymo Europos Sąjungos vardu ir jo IV dalies prekybos nuostatų laikino taikymo (1), ypač į jo 6 straipsnį,
   kadangi:

               (1)

               Sprendimu 2012/734/ES Taryba leido Sąjungos vardu pasirašyti Susitarimą, kuriuo steigiama Europos Sąjungos bei jos valstybių narių ir Centrinės Amerikos asociacija (toliau – Susitarimas). Pagal Sprendimą 2012/734/ES Susitarimas turi būti taikomas laikinai, kol bus baigtos jo sudarymo procedūros;

               (2)

               Susitarimo II priedas susijęs su sąvokos „produktų kilmė“ apibrėžtimi ir administracinio bendradarbiavimo metodais. To priedo 2A priedėlyje numatyta galimybė kai kuriems produktams laikantis metinių kvotų taikyti II priedo 2 priedėlyje nustatytų kilmės taisyklių išimtis. Kadangi Sąjunga nusprendė pasinaudoti ta galimybe, būtina nustatyti tų išimčių taikymo importui iš Centrinės Amerikos sąlygas;

               (3)

               II priedo 2A priedėlyje nustatytos kvotos turėtų būti administruojamos vadovaujantis pirmumo principu pagal 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2);

               (4)

               teisė naudotis muitų tarifų nuolaidomis turėtų būti suteikiama, jei muitinei pateikiamas atitinkamas prekių kilmės įrodymas, kaip numatyta Susitarime;

               (5)

               kadangi Susitarimas laikinai taikomas nuo 2013 m. rugpjūčio 1 d., šis reglamentas turėtų būti taikomas nuo tos pačios dienos;

               (6)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija (toliau – Susitarimas), II priedo 2A priedėlyje nustatytos kilmės taisyklės taikomos šio reglamento priede išvardytiems produktams.
   2.   1 dalyje nurodytos kilmės taisyklės taikomos nukrypstant nuo Susitarimo II priedo 2 priedėlyje nustatytų kilmės taisyklių ir laikantis šio reglamento priede nustatytų kvotų.
   2 straipsnis
   Kad būtų taikoma 1 straipsnyje nurodyta išimtis, prie produktų pridedamas Susitarimo II priede nurodytas kilmės įrodymas.
   3 straipsnis
   Priede nurodytos kvotos administruojamos pagal Reglamento (EEB) Nr. 2454/93 308a, 308b ir 308c straipsnius.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 11 d.

            Komisijos vardu

            Pirmininkas

         José Manuel BARROSO

      (1)  OL L 346, 2012 12 15, p. 1.

      (2)  OL L 253, 1993 10 11, p. 1.

      PRIEDAS

         CENTRINĖ AMERIKA

      Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal šio reglamento priėmimo metu galiojančius KN kodus.

                  Eilės nr.

                  KN kodas

                  Prekių aprašymas

                  Kvotos laikotarpis

                  Kvotos dydis
                  (neto masė tonomis, jeigu nenurodyta kitaip)

                  09.7014

                  1604 14 16

                  Tuno nugarinė

                  Nuo rugpjūčio 1 d. iki liepos 31 d.

                  4 000

                  09.7015

                  3920

                  Kitos plokštės, lakštai, plėvelės, folijos ir juostelės iš plastikų, neakytų ir nearmuotų, nelaminuotų, nesutvirtintų ir panašiai nekombinuotų su kitomis medžiagomis

                  Nuo rugpjūčio 1 d. iki liepos 31 d.

                  5 000

                  09.7016

                  8544 30 00

                  Uždegimo sistemų laidų rinkiniai ir kiti montavimo rinkiniai, naudojami antžeminio transporto priemonėse, orlaiviuose arba laivuose

                  Nuo 2013 08 01 iki 2013 12 31

                  5 000

                  8544 42

                  Kiti elektros laidininkai, skirti ne aukštesnei kaip 1 000 V įtampai, su pritvirtintomis jungtimis

                  8544 49

                  Kiti elektros laidininkai, skirti ne aukštesnei kaip 1 000 V įtampai, be jungčių

                  Nuo 2014 01 01 iki 2014 12 31, o kiekvienu vėlesniu laikotarpiu nuo – nuo sausio 1 d. iki gruodžio 31 d.

                  12 000

                  8544 60

                  Kiti elektros laidininkai, skirti aukštesnei kaip 1 000 V įtampai


title: 2015 m. kovo 26 d. Komisijos įgyvendinimo reglamentas (ES) 2015/586, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Chouriça de sangue de Melgaço (SGN)]

text:
15.4.2015

               LT

               Europos Sąjungos oficialusis leidinys

               L 98/4

         KOMISIJOS ĮGYVENDINIMO REGLAMENTAS (ES) 2015/586
   2015 m. kovo 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Chouriça de sangue de Melgaço (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Portugalijos paraiška įregistruoti pavadinimą „Chouriça de sangue de Melgaço“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Chouriça de sangue de Melgaço“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Chouriça de sangue de Melgaço“ (SGN) yra įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 26 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 422, 2014 11 25, p. 4.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2013 m. gegužės 31 d. Komisijos įgyvendinimo reglamentas (ES) Nr. 507/2013, kuriuo nustatomi importo muitai grūdų sektoriuje, galiojantys nuo 2013 m. birželio 1 d.

text:
1.6.2013

               LT

               Europos Sąjungos oficialusis leidinys

               L 147/10

         KOMISIJOS ĮGYVENDINIMO REGLAMENTAS (ES) Nr. 507/2013
   2013 m. gegužės 31 d.
   kuriuo nustatomi importo muitai grūdų sektoriuje, galiojantys nuo 2013 m. birželio 1 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos („Bendras bendro žemės ūkio rinkų organizavimo reglamentas“) (1),
   atsižvelgdama į 2010 m. liepos 20 d. Komisijos reglamentą (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių (grūdų sektoriaus importo muitų mokesčių srityje) (2), ypač į jo 2 straipsnio 1 dalį,
   kadangi:

               (1)

               Reglamento (EB) Nr. 1234/2007 136 straipsnio 1 dalyje numatyta, kad produktams, kurių KN kodai 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 nustatomas importo muitas yra lygus šių importuotų produktų intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               reglamento (EB) Nr. 1234/2007 136 straipsnio 2 dalyje numatyta, kad, siekiant apskaičiuoti minėto straipsnio 1 dalyje nurodytą importo muitą, reguliariai nustatomos tipinės minėtų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 2 dalimi, produktų, pažymėtų kodais 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 importo muito apskaičiavimui turi būti taikoma kasdieninė tipinė CIF importo kaina, nustatyta minėto Reglamento 5 straipsnyje nurodyta tvarka;

               (4)

               reikėtų nustatyti importo muitus laikotarpiu nuo 2013 m. birželio 1 d., kurie yra taikomi tol, kol bus nustatyti nauji;

               (5)

               siekiant užtikrinti, kad ši priemonė būtų taikoma kuo greičiau po atnaujintų duomenų paskelbimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2013 m. birželio 1 d. importo muitai grūdų sektoriuje, numatyti Reglamento (EB) Nr. 1234/2007 136 straipsnio 1 dalyje, yra nustatomi šio reglamento I priede remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 31 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      I PRIEDAS

         Produktų, išvardytų Reglamento (EB) Nr. 1234/2007 136 straipsnio 1 dalyje, importo muitai, taikomi nuo 2013 m. birželio 1 d.

                  KN kodas

                  Prekių aprašymas

                  Importo muitas (1)

                  (EUR už toną)

                  1001 19 00
                  1001 11 00

                  Aukštos kokybės kietieji KVIEČIAI

                  0,00

                  vidutinės kokybės

                  0,00

                  žemos kokybės

                  0,00

                  ex 1001 91 20

                  Paprastieji KVIEČIAI, skirti sėjai

                  0,00

                  ex 1001 99 00

                  Paprastieji KVIEČIAI, aukštos kokybės, išskyrus skirtus sėjai

                  0,00

                  1002 10 00
                  1002 90 00

                  RUGIAI

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus sėklą (2)

                  0,00

                  1007 10 90
                  1007 90 00

                  Grūdinis SORGAS, išskyrus hibridus, skirtus sėjai

                  0,00

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės atgabenamos Atlanto vandenynu arba per Sueco kanalą;

                  —

                  2 EUR ų toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Iberijos pusiasalio Atlanto vandenyno pakrantėje ir jei prekės atgabenamos Atlanto vandenynu;

         (2)  Importuotojui muitas gali būti sumažintas vienoda 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I priede nustatyto muito apskaičiavimo komponentai

      15.5.2013-30.5.2013

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR/t)

                              Paprastieji kviečiai (1)

                              Kukurūzai

                              Kietieji kviečiai, aukštos kokybės

                              Kietieji kviečiai, vidutinės kokybės (2)

                              Kietieji kviečiai, žemos kokybės (3)

                              Prekių birža

                              Minnéapolis

                              Chicago

                              —

                              —

                              —

                              Kotiruojama

                              244,53

                              199,66

                              —

                              —

                              —

                              FOB kaina JAV

                              —

                              —

                              256,21

                              246,21

                              226,21

                              Meksikos įlankos priemoka

                              —

                              30,81

                              —

                              —

                              —

                              Didžiųjų ežerų priemoka

                              30,19

                              —

                              —

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka – Roterdamas:

                              16,60 EUR/t

                              Vežimo išlaidos: Didieji ežerai – Roterdamas:

                              50,85 EUR/t

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).

         (2)  10 EUR už toną nuolaida (Reglamento (ES) Nr. 642/2010 5 straipsnio 3 dalis).

         (3)  30 EUR už toną nuolaida (Reglamento (ES) Nr. 642/2010 5 straipsnio 3 dalis).


title: 2013 m. kovo 19 d. Komisijos įgyvendinimo reglamentas (ES) Nr. 274/2013 dėl tam tikrų prekių klasifikavimo Kombinuotojoje nomenklatūroje

text:
23.3.2013

               LT

               Europos Sąjungos oficialusis leidinys

               L 84/5

         KOMISIJOS ĮGYVENDINIMO REGLAMENTAS (ES) Nr. 274/2013
   2013 m. kovo 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 12 straipsnio 6 dalyje (2);

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 19 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Apytiksliai 16 × 10 × 2 cm dydžio spalvotojo skystakristalio vaizduoklio (LCD) modulis, kurio ekrano įstrižainės ilgis – 16,5 cm (6,5 colio), su šone įrengtais montavimo įtaisais, o nugarėlėje – aliumininiu radiatoriumi.
                  Modulis sudarytas iš žemosios įtampos skirtuminio signalų perdavimo (angl. santrumpa LVDS) imtuvo, šviesos diodo (LED) vidinio apšvietimo įtaiso su integruotu skaisčio reguliavimu, LED valdymo grandinės, spausdintinių plokščių, ant kurių sumontuoti tik vaizdo elementų adresavimo elektroniniai valdymo mazgai su mikrovaldikliu, ir 10 kontaktų LVDS sąsajos.
                  Vaizduoklio charakteristikos:

                              —

                              skiriamoji geba – 400 × 240 vaizdo elementų,

                              —

                              kraštinių santykis – 16:9,

                              —

                              taškų žingsnis – 0,1195(*3) × 0,3305 mm.

                        Modulyje nėra vaizdo signalų apdorojimo mazgų, pvz., vaizdo signalų keitiklio, skaitiklio ar derintuvo.
                  Modulis skirtas montuoti į transporto priemonės prietaisų skydelį vaizdo signalams rodyti.

                  8529 90 92

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu, XVII skyriaus 2 pastabos f punktu ir KN kodus 8529, 8529 90 ir 8529 90 92 atitinkančiais prekių aprašymais.
                  Kadangi modulis neturi vaizdo signalų apdorojimo komponentų, jis neklasifikuotinas kaip nesukomplektuotas monitorius ir nepriskirtinas 8528 pozicijai.
                  Modulis nepriskirtinas 8531 pozicijai, nes, atsižvelgiant į jo charakteristikas, jis nelaikytinas elektriniu vaizdo signalizacijos aparatu, priskiriamu 8531 pozicijai, nei tokio aparato dalimi (taip pat žr. SS paaiškinimų 8531 pozicijos paaiškinimus).
                  Modulį sudaro vidinio apšvietimo įtaisas, LED valdymo grandinė ir spausdintinės plokštės, ant kurių sumontuoti tik vaizdo elementų adresavimo elektroniniai valdymo mazgai. Todėl jis nepriskirtinas 9013 pozicijai (žr. taip pat SS paaiškinimų 9013 pozicijos paaiškinimų 1 punktą).
                  Kadangi modulis skirtas rodyti ekrane vaizdo signalus, jis yra dalis, priskirtina 8529 pozicijai (taip pat žr. KN paaiškinimų 8529 90 92 subpozicijos paaiškinimus). Todėl gaminys klasifikuotinas kaip dalis, tinkama naudoti vien tik arba daugiausia su aparatais, klasifikuojamais 8528 pozicijoje, priskiriant KN kodą 8529 90 92.